stanford-oval/wikipedia huggingface dataset:
Luettelo Suomen entisistä meijereistä
Hämeen lääni

Etelä-Someron osuusmeijeri, Somero, Terttilä
Forssan osuusmeijeri
Häntälän osuusmeijeri, Somero, Häntälä
Terälahden meijeri
Someron osuusmeijeri, Somero, Someron keskustaajama
Ypäjän osuusmeijeri, Ypäjä, Ypäjän kirkonkylä
Mikkelin lääni

Mikkelin osuusmeijeri
Rantasalmen osuusmeijeri
Savonlinnan seudun osuuskunta Tuote 1921−1991
Oulun lääni

Kempeleen-Salon osuusmeijeri
Limingan Osuusmeijeri
Osuuskunta Saarelan Meijeri Mylly ja Saha
Rantsilan Osuusmeijeri
Temmeksen meijeri
Tyrnävän meijeri
Turun ja Porin lääni

Huittisten meijeri
Uudenmaan lääni

Nummen osuusmeijeri
Vaasan lääni

Jalasjärven meijeri
Ilmajoen Osuusmeijeri
Jurvan meijeri
Kyrönmaan osuusmeijeri
Laihian Osuusmeijeri
Viipurin lääni

Raudun Maidon Myynti Osuuskunta
Kirjallisuutta

Yli-Jokipii, Pentti: Regional changes in the Finnish dairy industry 1910-1967. Fennia, 1970, nro 100:2.  Helsinki:  Suomen maantieteellinen seura. (englanniksi)
Platý (Imathía)

| Platý Πλατύ |
| --- | --- |
 Platýn entinen kunnantalo.
 Kunnallisyksikön sijainti
 Platý
 Koordinaatit: 40°38′33″N, 22°32′7″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Alexándreia
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  080204
Väkiluku (2011):  9 614
 – Kaupunki­yhdys­kunta:  2 084
 – Kaupunki:  2 083
Aikavyöhyke:  UTC+2
 – Kesäaika:  UTC+3
Postinumero:  590 32
Suuntanumero(t):  23330-
Rekisterikilpi:  HM
Infobox OKVirheellinen NIMI-arvo: 
Platý (kreik. Πλατύ; transl. myös Platí) on Kreikan kaupunki sekä samanniminen Alexándreian kunnan kunnallisyksikkö (Δημοτική Ενότητα Πλατέος, Dimotikí Enótita Platéos) ja entinen itsenäinen kunta. Se sijaitsee Imathían alueyksikössä Keski-Makedonian alueella. Koko kunnallisyksikön väkiluku on 9 614 ja varsinaisen Platýn kaupungin väkiluku 2 083 (vuonna 2011).
Platýn pieni kaupunki sijaitsee linnuntietä noin kahdeksan kilometriä itäkaakkoon Alexándreian kaupungista ja noin 35 kilometriä länteen Thessalonikista. Se tunnetaan muun muassa rautateiden risteyskohtana, ja siellä sijaitsee Platýn rautatieasema. Platýn kunnallisyksikkö käsittää Alexándreian kunnan itäosan ulottuen Thermaïkóslahden rantaan. Platý oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexándreian kuntaan yhdessä Antigonídeen ja Melíkin kanssa, jolloin se muuttui uuden kunnan kunnallisyksiköksi.
Kunnallisyksikön osat

Platýn kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Árachos | Árachos | 393 |
| Kleidí | Kleidí | 1 249 |
| Koryfí | Koryfí | 1 227 |
| Koryfí | Palaióchora | 392 |
| Lianovérgi | Lianovérgi | 1 593 |
| Plátanos | Plátanos | 630 |
| Platý | Ergotáxio Loudía | 1 |
| Platý | Platý | 2 083 |
| Prasináda | Kydonéa | 213 |
| Prasináda | Niselloúdi | 137 |
| Prasináda | Prasináda | 281 |
| Tríkala | Tríkala | 1 415 |
Yhteensä: 9 614
Aiheesta muualla

Kuvia tai muita tiedostoja aiheesta Platý Wikimedia Commonsissa
Pitkä pitkäperjantai

| Pitkä pitkäperjantai> The Long Good Friday |
| --- | --- |

Ohjaaja:  John MacKenzie
Käsikirjoittaja:  Barrie Keeffe
Tuottaja:  Barry Hanson
Säveltäjä:  Francis Monkman
Kuvaaja:  Phil Méheux
Pääosat:   Bob Hoskins  Helen Mirren  Eddie Constantine  Dave King 
Valmistustiedot
Valmistusmaa:  Britannia
Tuotantoyhtiö:  HandMade Films
Levittäjä:  Paramount Pictures Netflix
Ensi-ilta:  1980, Suomessa 1981
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pitkä pitkäperjantai (The Long Good Friday) on John MacKenzien ohjaama ja näytelmäkirjailija Barrie Keeffen käsikirjoittama brittiläinen rikosdraama vuodelta 1980. Elokuvan pääosissa näyttelevät Bob Hoskins, Helen Mirren, Eddie Constantine ja Dave King.
Juoni

1970-luvun lopulle sijoittuvassa elokuvassa Bob Hoskins esittää kunnianhimoista itälontoolaista gangsteripomoa, joka suunnittelee maineensa puhdistamista rakentamalla kaupunkiin hotelleja, pelikasinoita ja pilvenpiirtäjiä. Pohjois-Irlannin tasavaltalaisarmeijan IRA:n pommi-iskut alkavat häiritä hänen pyrkimyksiään.
Näyttelijät

| 0 | 1 | 2 |
| --- | --- | --- |
|  Bob Hoskins  | … |  Harold Shand   |
|  Helen Mirren  | … |  Victoria   |
|  Derek Thompson  | … |  Jeff   |
|  P. H. Moriarty  | … |  Razors   |
|  Eddie Constantine  | … |  Charlie   |
|  Dave King  | … |  Parky   |
|  Paul Freeman  | … |  Colin   |
|  Bryan Marshall  | … |  Harris   |
|  Paul Barber  | … |  Errol   |
|  Stephen Davies  | … |  Tony   |
|  Brian Hall  | … |  Alan   |
|  Pierce Brosnan  | … |  nuori IRA-mies   |
Vastaanotto

Hoskins oli roolistaan Bafta-palkintoehdokkaana. The New York Timesin kriitikot valitsivat Pitkän pitkäperjantain vuonna 2004 yhdeksi kaikkien aikojen tuhannesta parhaasta elokuvasta maailmassa. Tämä elokuva valittiin myös 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999.
Pertti Avola kirjoittaa Tv-maailmassa, että elokuva on aihettaan romantisoimaton gangsteridraama, ja siinä on, kuten brittiläisissä rikoselokuvissa ainakin, arki lähempänä kuin amerikkalaisissa.
Pensasnapsijat

| Pensasnapsijat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Pensasnapsijat Sublegatus  P. L. Sclater & Salvin, 1868
Katso myös
   Pensasnapsijat Wikispeciesissä   Pensasnapsijat Commonsissa 
Infobox OKNimi-testi OK: 
Pensasnapsijat (Sublegatus) on tyrannien heimoon kuuluva lintusuku.
Pensasnapsijoihin (Sublegatus) kuuluvia lajeja

Mangrovenapsija (Sublegatus arenarum)
Pensasnapsija (Sublegatus modestus)
Ruskonapsija (Sublegatus obscurior)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Sublegatus (englanniksi)
Pietari (matkaopas)

| Pietari> Eyewitness Travel Guides ST PETERSBURG.Alkuperäisteos |
| --- | --- |
Kirjailija:  Catherine Phillips, Christopher ja Melanie Rice
Kieli:  englanti
Genre:  matkaopas
Kustantaja:  DK
Julkaistu:  Isossa-Britanniassa 1998
Suomennos
Suomentaja:  Ilkka Rekiaro
Kustantaja:  WSOY
Julkaistu:  2006
Ulkoasu:  nidottu
Sivumäärä:  256
ISBN:  951-0-31360-2
Sarja: Taskuopas, kaupunkikirjat
Löydä lisää kirjojaKirjallisuuden teemasivulta
Pietari (engl. Eyewitness Travel Guides ST PETERSBURG) on kovakantinen matkaopaskirja Pietarista. Pikaopas on yhteenveto kaupungin suosituimmista nähtävyyksistä ja tarkoitettu auttamaan matkailijaa paikan päällä. Oppaassa käsitellään kaupungin ympäristöä ja kaupunginosia ja annetaan käytännön neuvoja. Opas kuuluu WSOY:n Taskuopas-sarjan kaupunkikirjoihin.
Pohjolan isäntä

Pohjolan isäntä on Suomen kansalliseepoksessa Kalevalassa esiintyvä hahmo, huomattavasti vähäpätöisempi kuin puolisonsa Louhi, Pohjolan emäntä. Kalevalassa Pohjolan tyttären häihin kuokkavieraana saapunut Lemminkäinen surmaa Pohjolan isännän hääjuhlan aikana.
Luettelo kerettiläisinä poltetuista ihmisistä

Tämä on luettelo ihmisistä, jotka eri uskonnolliset ryhmät ovat polttaneet kerettiläisinä.
Katolisen kirkon tai sen vaikutuspiiriin kuuluneiden valtioiden kerettiläisinä polttamat henkilöt

Gerard Segarelli († 1300)
Maifreda da Pirovano († 1300)
Andrea Saramiti († 1300)
Dolcino († 1307)
Margherita († 1307)
Longino († 1307)
Marguerite Porete († 1310)
Jacques de Molay (1243–1314)
Francesco da Pistoia († 1337)
Lorenzo Gherardi († 1337)
Bartolomeo Greco († 1337)
Bartolomeo da Bucciano († 1337)
Antonio Bevilacqua († 1337)
William Sawtre († 1401)
John Badby († 1410)
Jan Hus (1371–1415)
Jeremias Prahalainen (1365–1416)
Jeanne d'Arc (1412–1431)
Joshua Weißöck (1488–1498)
Jean Vallière († 1523)
Hendrik Voes († 1523)
Jan van Essen († 1523)
Jan de Bakker († 1525)
Wendelmoet Claesdochter († 1527)
Michael Sattler († 1527)
Patrick Hamilton († 1528)
Balthasar Hubmaier (1485–1528)
George Blaurock (1491–1529)
Hans Langegger († 1529)
Giovanni Milanese († 1530)
William Tyndale (1490–1536)
John Frith (1503–1533)
Jakob Hutter († 1536)
Francisco de San Roman († 1540)
Giandomenico dell' Aquila († 1542)
George Wishart (1513–1546)
John Rogers († 1555)
Rowland Taylor († 1555)
John Hooper († 1555)
Patrick Pakingham († 1555)
Hugh Latimer (1485–1555)
Nicholas Ridley (1500–1555)
Bartolomeo Hector († 1555)
Paolo Rappi († 1555)
Vernon Giovanni († 1555)
Labori Antonio († 1555)
John Bradford († 1555)
Thomas Cranmer (1489–1556)
Pomponio Angerio († 1556)
Nicola Sartonio († 1557)
Gioffredo Varaglia († 1558)
Gisberto di Milanuccio († 1558)
Francesco Cartone († 1558)
Antonio di Colella († 1559)
Antonio Gesualdi († 1559)
Giacomo Bonello († 1560)
Mermetto Savoiardo († 1560)
Dionigi di Cola († 1560)
Gian Pascali di Cuneo († 1560)
Bernardino Conte († 1560)
Giorgio Olivetto († 1567)
Luca di Faenza († 1568)
Thomas Szük (1522–1568)
Bartolomeo Bartoccio († 1569)
Dirk Willems († 1569)
Arnaldo di Santo Zeno († 1570)
Alessandro di Giacomo († 1574)
Benedetto Thomaria († 1574)
Diego Lopez († 1583)
Gabriello Henriquez († 1583)
Borro Arezzolainen († 1583)
Ludovico Moro († 1583)
Pietro Benato († 1585)
Francesco Gambonelli († 1594)
Marcantonio Valena († 1594)
Giovanni Antonio da Verona († 1599)
Celestino († 1599)
Giordano Bruno (1548–1600)
Maurizio Rinaldi († 1600)
Bartolomeo Coppino († 1601)
Maria Barbara Carillo (1625–1721)
Gabriel Malagrida († 1761)
Anglikaanien kerettiläisinä polttamat henkilöt

Anne Askew (1521–1546)
Joan Bocher († 1550)
George van Parris († 1551)
Matthew Hamont († 1579)
John Lewes († 1583)
Peter Cole († 1587)
Francis Kett († 1589)
Bartholomew Legate (1575–1612)
Edward Wightman (1566–1612)
Ortodoksien kerettiläisinä polttamat henkilöt

Vasili († 1118)
Avvakum (1620–1682)
Kalvinistien kerettiläisinä polttamat henkilöt

Kristof Walken (1522-1551)
Michael Servetus (1511–1553)
Poddle

| Poddle |
| --- | --- |
 Poddlejoki Dublinin eteläisessä esikaupungissa Kimmagessa
Alkulähde:  Tallaght, Dublinin kreivikunta, Leinster
Laskupaikka:  Dublin
Pituus:  6 km
Poddle (iiriksi An Poitéal) on Irlannin pääkaupungin Dublinin halki virtaava joki. Poddlen lähteet ovat Tallaghtin pohjoispuolella Etelä-Dublinissa.
Plddle virtaa Dubliniin etelästä, ja haarautuu Mount Argusin luostarin luona (the Tongue, ’Kieli’). Haarat yhtyvät myöhemmin, ja joki virtaa Dublinin Southsiden halki tiilestä tehdyssä tunnelissa, kunnes laskee Liffey-jokeen Dublinin linnan lähellä Wellington Quaylla.
Poddlen ja Liffeyn yhtymäkohdassa oli muinoin tummavetinen lampi, joka antoi nimensä Dublinin kaupungille: iirin kielessä Dubh-Linn tarkoittaa mustaa allasta tai mustaa lampea viitaten Liffeyn ja Poddlejoen yhtymäkohtaan. Viikingit rakensivat satamansa tänne, ja alun perin nimi Dubh-Linn tai Duibhlinn (muinaisskandinaavin Dyflinni) tarkoittikin ainoastaan viikinkien satamakaupunkia.
Koska nousuvesi tekee Dublinin alueella Liffeyn vedestä murtovettä ja siksi juomakelvotonta, Poddle oli alkuun Dublinin tärkein juomaveden lähde. 1200-luvulle tultaessa Poddlen vesi ei enää riittänyt, ja 1244/1245 Dodder-joki yhdistettiin Poddleen virtaaman lisäämiseksi. Nykyään jokia yhdistänyt kanava on kuivana, mutta se erottuu vielä hyvin maastossa.
Aiheesta muualla

Kuvia tai muita tiedostoja aiheesta Poddle Wikimedia Commonsissa
Plasmapaneelinäyttö

Plasmanäytön rakenne
Plasmanäyttö PLATO-päätteessä.
Moderni plasmanäyttö (noin vuonna 2007).
Plasmapaneelinäyttö on litteän näytön mahdollistava tekniikka. Plasmapaneelinäyttöjä käytettiin tyypillisesti suurissa (yli 37-tuumaisissa) televisioissa. Sadattuhannet pienet solut sijaitsevat kahden lasilevyn välissä. Nämä solut sisältävät sekoituksen jalokaasuja (neonia ja ksenonia). Solun läpi kulkeva sähkövirta ionisoi kaasun muuttaen sen plasmaksi. Plasma säteilee ultraviolettivaloa, joka puolestaan saa fluoresoivan materaalin tuottamaan näkyvää valoa.
Historia

Litteän plasmanäytön keksimisestä on palkittu kolme henkilöä: Donald Bitzer, H. Gene Slottow, ja Robert Willson. Plasmanäyttö syntyi PLATO-järjestelmän (Programmed Logic for Automatic Teaching Operations) kehityksen ohessa. PLATO:n vaatimuksena oli näyttö, joka kykeni grafiikan ja kuvien esittämiseen, johon aikakauden tekniikka ei pystynyt: vuonna 1963 Bitzer antoi jatko-opiskelijana olleelle Willsonille tehtäväksi tutkia ratkaisuvaihtoehtoja. Noin vuotta myöhemmin Slottow ja Willson keskustelivat tekniikasta ja kehittivät elektronisen näytön, jossa jokainen pikseli on valaistu kunnes uutta tietoa tulee. Ratkaisulla vältettiin kallista muistitekniikkaa.
Aluksi plasmanäytöt olivat yksivärisiä ja myytiin kaupallisiin ja sotilastarkoituksiin: eräs käyttökohde oli Trident-ohjusta käyttävissä sukellusveneissä.
Vielä 1990-luvun alussa plasmanäytöllä oli etuja nestekidenäyttöön (LCD) verrattuna, mutta se oli myös kalliimpi. Aktiivimatriisitekniikkaan perustuvat TFT-näytöt ratkaisivat TFT-näyttöjen ongelmat ja nestekidenäytöt syrjäyttivät plasmanäytöt. Nykyään plasmanäyttöjen katsotaan olevan vanhentunutta tekniikkaa.
Ominaisuudet

Plasmanäyttöihin liitetään korkeampi energian kulutus suhteessa näytön pinta-alaan kuin kuvaputki- tai nestekidenäytöissä.
Aiheesta muualla

Wikimedia Commonsissa on kuvia tai muita tiedostoja aiheesta .
HowStuffWorks "How plasma displays work
Kirjallisuutta

Brian Dear: The Friendly Orange Glow: The Untold Story of the PLATO System and the Dawn of Cyberculture.  Pantheon Books, 2017.  (englanniksi)
Petra Müller

| Mitalit | Mitalit | Mitalit |  |
| --- | --- | --- | --- |
|  Petra Müller DDR:n olympiakarsinnoissa 1988. |  Petra Müller DDR:n olympiakarsinnoissa 1988. |  Petra Müller DDR:n olympiakarsinnoissa 1988. |  |
Maa:   Itä-Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | 400 metriä |  |
|  Pronssia | Soul 1988 | 4×400 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | 4×400 metriä |  |
|  Hopeaa | Rooma 1987 | 400 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | 4×400 metriä |  |
|  Kultaa | Split 1990 | 4×400 metriä |  |
|  Hopeaa | Split 1990 | 400 metriä |  |
|  Pronssia | Stuttgart 1986 | 400 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Budapest 1988 | 400 metriä |  |
|  Pronssia | Madrid 1986 | 400 metriä |  |
Petra Schersing (o.s. Müller, s. 18. heinäkuuta 1965 Quedlinburg, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää. Hän on 400 metrin juoksun ja 4 × 400 metrin viestin olympia-, MM- ja EM-mitalisti. Hän edusti SV Halle -seuraa.
Müller voitti alle 20-vuotiaiden Euroopan-mestaruuden 400 metrillä ajalla 51,79 ja 4 × 400 metrin viestissä Schwechatissa 1983. Hän saavutti Madridin sisäratojen EM-kilpailuissa 1986 pronssia 400 metrillä ajalla 51,59. Saman vuoden Stuttgartin EM-kilpailuissa hän sai pronssia 400 metrillä ajalla 49,88 ja juoksi kolmannen osuuden kultaa voittaneessa DDR:n 4 × 400 metrin viestijoukkueessa.
Müller karsiutui 400 metrin välierissä Indianapolisin sisäratojen MM-kilpailuissa 1987. Hän voitti samana vuonna 400 metriä Euroopan cupin A-finaalissa. Rooman MM-kilpailuissa hän saavutti 400 metrillä hopeaa ajalla 49,94 ja juoksi kolmannen osuuden DDR:n kultajoukkueessa 4 × 400 metrin viestissä.
Müller voitti 400 metrin sisäratojen Euroopan-mestaruuden Budapestissa 1988 halliennätyksellään 50,28. Ulkorataennätyksensä 49,30 hän juoksi Jenassa saman vuoden kesäkuussa. Soulin olympialaisissa hän saavutti 400 metrillä hopeaa ajalla 49,45 ja juoksi ankkuriosuuden Itä-Saksan saavuttaessa pronssia 4 × 400 metrin viestissä. Splitin EM-kilpailuissa 1990 hän saavutti 400 metrillä hopeaa ajalla 50,51 ja juoksi kolmannnen osuuden DDR:n kultajoukkueessa 4 × 400 metrin viestissä.
Müller voitti DDR:n mestaruuden neljä kertaa ulkoradoilla ja kaksi kertaa hallissa.
Petra Müller opiskeli kasvinjalostusta ja työskenteli Saksojen yhdistymisen jälkeen fysioterapeuttina. Hän avioitui aktiiviuransa aikana pikajuoksija Mathias Schersingin kanssa.
Philip Francis

Philip Francis
Philip Francis (1740–1818) oli englantilainen virkamies ja kirjailija. Palveltuaan virkamiehenä Englannissa Francis nimitettiin 1773 Intian neuvoston jäseneksi, joka tehtävänä oli korkea ja hyväpalkkainen ja jossa toimessa ollessaan hän joutui kovaan riitaan kenraalikuvernööri Warren Hastingsin kanssa ja sai kotiin palattuaan yhdessä Edmund Burken ja Richard Brinsley Sheridanin kanssa hänet asetetuksi syytteeseen. Francis oli 1784–1798 ja 1802–1807 alahuoneen jäsen ja ensimmäisiä, jotka vaativat perinpohjaista parlamentinparannusta. Hän oli vakaumuksellinen whig-puolueen periaatteiden kannattaja. Francis oli tuottelias poliittisten kirjoitusten kirjoittaja. Häntä pidetään myöskin aikanaan suurta huomiota herättäneiden Junius-kirjeiden kirjoittajana.
Aiheesta muualla

Kuvia tai muita tiedostoja aiheesta Philip Francis Wikimedia Commonsissa
Philip G. Epstein

Philip G. Epstein (22. elokuuta 1909 New York – 7. helmikuuta 1952 Los Angeles) oli yhdysvaltalainen käsikirjoittaja. Hän kirjoitti veljensä Julius J. Epsteinin kanssa näytelmän And Stars Remain, jonka ensi-ilta oli lokakuussa 1936. Sen jälkeen hän alkoi kirjoittaa elokuvia Jack L. Warnerin studiolla, jossa Julius Epstein oli työskennellyt jo aiemmin. He saivat parhaan käsikirjoituksen Oscar-palkinnon Casablancasta ja kirjoittivat lisäksi muun muassa elokuvat Arsenikkia ja vanhoja pitsejä, Naisen valta sekä Hän, joka tuli päivälliselle.
Epsteinien isän nimi oli Shablian, mutta hän muutti sen Epsteiniksi Ellis Islandilla saapuessaan siirtolaisena New Yorkiin.
Aiheesta muualla

Philip G. Epstein Internet Movie Databasessa. (englanniksi)
Pol-e Čarkin vankila

| Pol-e Čarkin vankila |
| --- | --- |
 Vartija vankilalla.
Sijainti:  Pol-e Čark, Afganistan
Koordinaatit:  34°32′11″N, 69°20′51″E
Rakennustyyppi:  vankila
Valmistumisvuosi:  n. 1975
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pol-e Čarkin vankila on vankila lähellä Afganistanin pääkaupunkia Kabulia. Vankila tunnettiin erityisesti kommunistihallinnon kaudella teloituksista ja kidutuksista. Sittemmin vankilassa on pidetty esimerkiksi Talibanin jäseniä.
Pol-e Čark on kylä Kabulin itäpuolella Kabuljoen varrella.
Pol-e Čarkin vankilaa alettiin rakentaa presidentti Muhammad Daud Khanin kaudella ja se valmistui vuoden 1975 paikkeilla. Vankila perustui tuolloin nykyaikaiseen länsisaksalaiseen malliin ja se suunniteltiin alun perin 5 000:lle vangille.
Kommunistien Khalq-ryhmittymän valtaannousun jälkeen Pol-e Čark alkoi tulla tunnetuksi uuden hallinnon tyrannian vertauskuvana. Kommunistit toteuttivat vankilassa teloituksia ja kidutuksia. Erityisen monia teloitettiin saur-vallankumousta seuranneiden muutaman vuoden aikana. Hafiz Allah Aminin hallinnon vuoden 1979 selvityksen mukaan vankilassa oli teloitettu noin 12 000 henkilöä. Vankeja vankilassa oli kaksinkertainen määrä sen kapasiteettiin verrattuna. Vankilassa oli erityiset siivet poliittisille vangeille, naisvangeille ja ulkomaalaisille vangeille.
Vuonna 1980 valtaan noussut Babrak Karmalin hallinto yritti ottaa etäisyyttä Khalq-ryhmän aikaan, ja useimmat vankilan vangit armahdettiin. Osa vankilasta tuhoutui Afganistanin sisällissodan aikana. Sitä käytettiin edelleen vankilana Burhan al-Din Rabbanin kaudella. Talibanin joukot valtasivat vankilan syyskuussa 1996 ja sen käyttö jatkui heidän alaisuudessaan. Taliban-hallinto kukistui Yhdysvaltojen hyökättyä Afganistaniin vuonna 2001 ja vankilaan on sittemmin suljettu Talibanin jäseniä. Vuonna 2019 vankeja oli noin 10 000 ja heistä noin viidennes oli Talibanin jäseniä. Vankilan vangit ovat valittaneet laitoksen huonoista oloista. Vankilassa on järjestetty esimerkiksi nälkälakkoja ja ajoittain on puhjennut myös mellakoita.
Pensasmintut

| Pensasmintut |
| --- | --- |
 Pilvipensasminttu (Bystropogon origanifolius)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Pensasmintut Bystropogon  L'Her.
Katso myös
   Pensasmintut Wikispeciesissä   Pensasmintut Commonsissa 
Infobox OKNimi-testi OK: 
Pensasmintut (Bystropogon) on huulikukkaiskasvien (Lamiaceae) heimoon kuuluva kasvisuku. Sukuun kuuluu kymmenkunta lajia sekä muutamia lajiristeymiä.
Lajeja

Bystropogon canariensis – palleropensasminttu
Bystropogon maderensis – madeiranpensasminttu
Bystropogon mandoniana
Bystropogon odoratissimus – teneriffanpensasminttu
Bystropogon origanifolius – pilvipensasminttu
Bystropogon plumosus – orotavanpensasminttu
Bystropogon punctatus – laakeripensasminttu
Bystropogon wildpretii – palmanpensasminttu
Lajeja > Lajiristeymiä

Bystropogon × beltraniae
Bystropogon × schmitzii
Bystropogon × serrulatus
Aiheesta muualla

Finto: Kassu – Kasvien suomenkieliset nimet: Bystropogon